***(Службени гласник РС, бр. 131/22 и 107/24 - усклађени дин. износи)***

Напомена: Усклађени динарски износи накнада за послове регистрације и друге услуге које пружа Агенција за привредне регистре, након објављивања у „Службеном гласнику Републике Србије”, примењују се од 15. јануара 2025. године.

**ОДЛУКА О НАКНАДАМА ЗА ПОСЛОВЕ РЕГИСТРАЦИЈЕ И ДРУГЕ УСЛУГЕ КОЈЕ ПРУЖА АГЕНЦИЈА ЗА ПРИВРЕДНЕ РЕГИСТРЕ**

**Члан 1**

Овом одлуком одређује се врста, висина и начин плаћања накнада за поступак регистрације и друге услуге које пружа Агенција за привредне регистре (у даљем тексту: Агенција), у вођењу регистара и евиденција.

I НАКНАДЕ ЗА РЕГИСТРАЦИЈУ И ДРУГЕ УСЛУГЕ У РЕГИСТРУ ПРИВРЕДНИХ СУБЈЕКАТА, РЕГИСТРУ УДРУЖЕЊА, РЕГИСТРУ СТРАНИХ УДРУЖЕЊА, РЕГИСТРУ ЗАДУЖБИНА И ФОНДАЦИЈА, РЕГИСТРУ ПРЕДСТАВНИШТАВА СТРАНИХ ЗАДУЖБИНА И ФОНДАЦИЈА, РЕГИСТРУ УДРУЖЕЊА, ДРУШТАВА И САВЕЗА У ОБЛАСТИ СПОРТА, РЕГИСТРУ ПРИВРЕДНИХ КОМОРА, РЕГИСТРУ ПРЕДСТАВНИШТАВА СТРАНИХ ПРИВРЕДНИХ КОМОРА, РЕГИСТРУ МЕДИЈА, РЕГИСТРУ СТЕЧАЈНИХ МАСА, РЕГИСТРУ ЗДРАВСТВЕНИХ УСТАНОВА, РЕГИСТРУ УСТАНОВА КУЛТУРЕ, РЕГИСТРУ ТУРИЗМА, РЕГИСТРУ ПОНУЂАЧА, ЦЕНТРАЛНОЈ ЕВИДЕНЦИЈИ ПРИВРЕМЕНИХ ОГРАНИЧЕЊА ПРАВА ЛИЦА РЕГИСТРОВАНИХ У АГЕНЦИЈИ ЗА ПРИВРЕДНЕ РЕГИСТРЕ И ЦЕНТРАЛНОЈ ЕВИДЕНЦИЈИ СТВАРНИХ ВЛАСНИКА ПРАВНИХ ЛИЦА И ДРУГИХ СУБЈЕКАТА РЕГИСТРОВАНИХ У РЕПУБЛИЦИ СРБИЈИ

**РЕГИСТРАЦИЈА ОСНИВАЊА**

**Члан 2**

Накнада за регистрацију оснивања привредног друштва, јавног предузећа, задруге, задружног савеза, удружења, задужбине, фондације, спортског удружења, друштва и савеза у области спорта, привредне коморе, огранка страног привредног друштва и представништва страног привредног друштва, страног удружења, представништва стране задужбине и стране фондације, представништва стране привредне коморе, здравствене установе и установе културе (у даљем тексту: субјекти регистрације) са регистрацијом докумената који се региструју у складу са законом, износи 6.780,00 динара, а ако је пријава за регистрацију (у даљем тексту: пријава) електронска 6.150,00 динара.

Накнада за регистрацију медија, туристичке агенције, стечајне масе, понуђача и за издавање или обнављање лиценце за обављање послова туристичке агенције организатора туристичког путовања са регистрацијом докумената који се региструју у складу са законом (у даљем тексту: субјекти регистрације) износи 3.440,00 динара, а ако је пријава електронска 3.130,00 динара.

**РЕГИСТРАЦИЈА ПОДАТАКА О ПРЕДМЕТУ РЕГИСТРАЦИЈЕ И ЗАБЕЛЕЖБЕ**

**Члан 3**

Накнада за регистрацију података о предмету регистрације и забележбе о субјекту регистрације из члана 2. став 1. ове одлуке, износи 3.230,00 динара, а ако је пријава електронска 2.920,00 динара.

Ако се пријавом захтева регистрација података о више предмета регистрације и забележби, накнада из става 1. овог члана увећава се за 1.560,00 динара по предмету регистрације односно забележби, а ако је пријава електронска, накнада се увећава за 1.460,00 динара по предмету регистрације односно забележби.

Накнада за регистрацију образовања огранка домаћег правног лица износи 3.230,00 динара по огранку, а ако је пријава електронска 2.920,00 динара по огранку.

Накнада за регистрацију промене података и брисања огранка из става 3. овог члана износи 3.230,00 динара, а ако пријава електронска 2.920,00 динара.

Ако се пријавом захтева промена података и брисање код више огранака, накнада из става 4. овог члана увећава се за 1.560,00 динара по огранку, а ако је пријава електронска, накнада се увећава за 1.460,00 динара по огранку.

Накнада за регистрацију података о предмету регистрације и забележбе о субјекту регистрације из члана 2. став 2. ове одлуке, износи 1.150,00 динара, а ако је пријава електронска 1.040,00 динара.

Ако се пријавом захтева регистрација података о више предмета регистрације и забележби, накнада из става 6. овог члана увећава се за 570,00 динара по предмету регистрације односно забележби, а ако је пријава електронска, накнада се увећава за 520,00 динара по предмету регистрације односно забележби.

Додатна накнада за неблаговремено поднету пријаву промене података и докумената износи 6.260,00 динара.

**РЕГИСТРАЦИЈА ДРУГИХ ПОДАТАКА И БРИСАЊЕ**

**Члан 4**

Накнада за регистрацију других података о субјекту регистрације који се у складу са законом региструју износи:

1 . за регистрацију промене правне форме са регистрацијом докумената који се региструју у складу са законом 6.780,00 динара, а ако је пријава електронска 6.150,00 динара;

2 . за регистрацију статусне промене са регистрацијом докумената који се региструју у складу са законом 6.780,00 динара по правном лицу које учествује у статусној промени, а ако је пријава електронска 6.150,00 динара по правном лицу које учествује у статусној промени;

3 . за резервацију, пренос и обнову резервације назива 1.670,00 динара, а ако је пријава електронска 1.560,00 динара;

4 . за брисање субјекта регистрације из члана 2. став 1. ове одлуке 3.440,00 динара, а ако је пријава електронска 3.130,00 динара;

5 . за брисање субјекта регистрације из члана 2. став 2. ове одлуке 1.460,00 динара, а ако је пријава електронска 1.250,00 динара;

6 . за регистрацију власништва или сувласништва на уделу, поред накнаде прописане у члану 3. став 1. ове одлуке, износ од 370,00 динара по члану или сувласнику који се региструје, а ако је пријава електронска 310,00 динара по члану, односно сувласнику који се региструје.

**РЕГИСТРАЦИЈА ПОДАТАКА О СТЕЧАЈУ**

**Члан 5**

Накнада за регистрацију података о стечају над правним лицем износи 11.470,00 динара.

Накнада за регистрацију података о стечају над микро правним лицем износи 5.740,00 динара.

Накнаду из ст. 1 . и 2. овог члана уплаћује лице коме је актом суда наложена уплата предујма трошкова за регистрацију података о стечају на рачун Агенције - евиденциони рачун прихода, а доказ о уплати накнаде суд подноси Агенцији уз документацију за регистрацију података о стечају и регистрацију и објављивање решења о отварању стечајног поступка.

**ОБЈАВЉИВАЊЕ ДОКУМЕНТА**

**Члан 6**

Накнада за објављивање документа који се објављује у складу са законом, износи 830,00 динара по документу, а ако је пријава електронска 730,00 динара по документу.

**ИЗДАВАЊЕ ПРЕПИСА, ИЗВОДА И ПОТВРДА**

**Члан 7**

Накнада за издавање преписа, извода и потврда износи:

1. за издавање преписа одлука регистратора или извода о регистрованим или евидентираним подацима о субјекту регистрације из члана 2. став 1. ове одлуке у папирној форми 1.980,00 динара, а у електронској форми 1.770,00 динара;

2. за издавање преписа одлука регистратора или извода о регистрованим или евидентираним подацима о субјекту регистрације из члана 2. став 2. ове одлуке у папирној форми 1.150,00 динара, а у електронској форми 1.040,00 динара;

3 . за издавање потврде да субјект регистрације из члана 2. став 1. ове одлуке, није регистрован или евидентиран или да регистар или евиденција не садржи тражени податак који је, у складу са законом, предмет регистрације или евидентирања у папирној форми 1.150,00 динара, а у електронској форми 1.040,00 динара;

4 . за издавање потврде да субјект регистрације из члана 2. став 2. ове одлуке, није регистрован или евидентиран или да регистар или евиденција не садржи тражени податак који је, у складу са законом, предмет регистрације или евидентирања у папирној форми 570,00 динара, а у електронској форми 520,00 динара;

5 . за издавање потврде о правном следбеништву у папирној форми 1.670,00 динара по правном лицу, а у електронској форми 1.560,00 динара по правном лицу;

6 . за издавање потврде о подацима садржаним у документацији на основу које је извршена регистрација или евиденција и историјски регистрованим или евидентираним подацима у папирној форми 570,00 динара по податку, а у електронској форми 520,00 динара по податку;

7 . за издавање свечане форме лиценце туристичкој агенцији организатору туристичког путовања 6.260,00 динара;

8 . за издавање извода из Централне евиденције стварних власника правних лица и других субјеката регистрованих у Републици Србији (у даљем тексту: Централна евиденција стварних власника) у папирној форми износи 1.980,00 динара, а у електронској форми 1.770,00 динара;

9 . за издавање потврде из Централне евиденције стварних власника у папирној форми износи 1.150,00 динара по стварном власнику, а у електронској форми 1.040,00 динара по стварном власнику.

**РЕГИСТРАЦИЈА ПРЕДУЗЕТНИКА**

**Члан 8**

Накнада за регистрацију предузетника износи 1.670,00 динара, а ако је пријава електронска 1.560,00 динара.

**РЕГИСТРАЦИЈА ПОДАТАКА О ПРЕДМЕТУ РЕГИСТРАЦИЈЕ И ЗАБЕЛЕЖБИ О ПРЕДУЗЕТНИКУ**

**Члан 9**

Накнада за регистрацију података о предмету регистрације и забележбе о предузетнику износи 890,00 динара, а ако је пријава електронска 780,00 динара.

Ако се пријавом захтева регистрација података о више предмета регистрације и забележби, накнада из става 1. овог члана увећава се за 470,00 динара по предмету регистрације односно забележби, а ако је пријава електронска, накнада се увећава за 420,00 динара по предмету регистрације односно забележби.

Накнада за регистрацију издвојеног места пословања износи 890,00 динара по издвојеном месту пословања, а ако је пријава електронска 780,00 динара по издвојеном месту пословања.

Накнада за поднету пријаву промене и брисања издвојеног места пословања из става 3. овог члана износи 890,00 динара, а ако је пријава електронска 780,00 динара.

Ако се пријавом захтева промена и брисање података код више издвојених места пословања, накнада из става 4. овог члана увећава се за 470,00 динара по издвојеном месту пословања, а ако је пријава електронска, накнада се увећава за 420,00 динара по издвојеном месту пословања.

Накнада за регистрацију других података о предузетнику који се у складу са законом региструју у Регистар привредних субјеката, износи:

1. за резервацију, пренос или обнову резервације назива 1.150,00 динара, а ако је пријава електронска 1.040,00 динара;

2 . за брисање предузетника 1.360,00 динара, а ако је пријава електронска 1.250,00 динара.

**ИЗДАВАЊЕ ПРЕПИСА, ИЗВОДА И ПОТВРДА О ПРЕДУЗЕТНИКУ**

**Члан 10**

Накнада за издавање преписа, извода и потврда из Регистра о предузетнику износи:

1. за издавање преписа одлуке регистратора и извода о регистрованим подацима о предузетнику у папирној форми 1.040,00 динара, а у електронској форми 940,00 динара;

2 . за издавање потврде да предузетник није регистрован у Регистру или да Регистар не садржи тражени податак који је, у складу са законом, предмет регистрације у папирној форми 570,00 динара, а у електронској форми 520,00 динара;

3 . за издавање потврде о правном следбеништву у папирној форми 1.040,00 динара по предузетнику, а у електронској форми 940,00 динара по предузетнику;

4 . за издавање потврде о подацима садржаним у документацији на основу које је извршена регистрација и историјски регистрованим подацима у папирној форми 570,00 динара по податку, а у електронској форми 520,00 динара по податку.

НАКНАДЕ ЗА РЕГИСТРАЦИЈУ И ДРУГЕ УСЛУГЕ У РЕГИСТРУ ЗАЛОЖНОГ ПРАВА НА ПОКРЕТНИМ СТВАРИМА И ПРАВИМА, РЕГИСТРУ ФИНАНСИЈСКОГ ЛИЗИНГА, РЕГИСТРУ УГОВОРА О ФИНАНСИРАЊУ ПОЉОПРИВРЕДНЕ ПРОИЗВОДЊЕ И РЕГИСТРУ СУДСКИХ ЗАБРАНА

**РЕГИСТРАЦИЈА ПОДАТАКА**

**Члан 11**

За регистрацију заложног права плаћа се накнада према висини главног потраживања које се обезбеђује заложним правом, и то:

1 . за потраживање до 10.000 евра, накнада износи 2.290,00 динара, а ако је пријава електронска 2.090,00 динара;

2 . за потраживање преко 10.000 евра до 200.000 евра, накнада износи 5.740,00 динара, а ако је пријава електронска 5.210,00 динара;

3 . за потраживање преко 200.000 евра, накнада износи 11.470,00 динара, а ако је пријава електронска 10.430,00 динара.

За регистрацију уговора о продаји са задржавањем права својине ради обезбеђења продавчевог потраживања до исплате цене у потпуности (у даљем тексту: уговор о продаји), плаћа се накнада прописана у ставу 1. овог члана, према висини уговорене цене коју по уговору плаћа купац.

**Члан 12**

За регистрацију података о уговору о финансијском лизингу плаћа се накнада према укупном износу лизинг накнаде коју по уговору плаћа прималац лизинга, и то:

1 . за износ до 10.000 евра, накнада износи 2.290,00 динара, а ако је пријава електронска 2.090,00 динара;

2 . за износ преко 10.000 евра до 200.000 евра, накнада износи 5.740,00 динара, а ако је пријава електронска 5.210,00 динара;

3 . за вредност преко 200.000 евра, накнада износи 11.470,00 динара, а ако је пријава електронска 10.430,00 динара.

За регистрацију података о посебном овлашћењу које давалац лизинга даје примаоцу лизинга у погледу држања и коришћења предмета лизинга и испоруку ових података путем веб сервиса органу надлежном за регистрацију возила плаћа се накнада од 340,00 динара по овлашћењу или једнократна накнада у износу од 1.150,00 динара за цео период трајања уговора. Ако је пријава електронска, накнада по овлашћењу износи 310,00 динара, а једнократна накнада за цео период трајања уговора 1.040,00 динара.

**Члан 13**

За регистрацију података о уговору о финансирању пољопривредне производње, плаћа се накнада према висини основне обавезе повериоца из уговора о финансирању пољопривредне производње, и то:

1 . за обавезу до 10.000 евра, накнада износи 2.290,00 динара;

2 . за обавезу преко 10.000 евра до 200.000 евра, накнада износи 5.740,00 динара;

3 . за обавезу преко 200.000 евра, накнада износи 11.470,00 динара.

Ако се пријавом за упис уговора о финансирању пољопривредне производње истовремено тражи и регистрација заложног права у Регистру заложног права на покретним стварима и правима, за регистрацију уговора о финансирању пољопривредне производње накнада износи 2.290,00 динара.

**Члан 14**

Накнада за регистрацију података о привременим мерама донетим пре, у току или по окончању судског поступка којима се забрањује отуђење и оптерећење покретних ствари, непокретности или стварних права на непокретности износи 2.290,00 динара.

**ИЗМЕНА И/ИЛИ ДОПУНА РЕГИСТРОВАНИХ ПОДАТАКА**

**Члан 15**

Накнада за регистрацију измене и/или допуне регистрованих података износи 2.290,00 динара, а ако је пријава електронска, за регистре у којима је омогућено електронско подношење, 2.090,00 динара.

**РЕГИСТРАЦИЈА ВЕЋЕГ БРОЈА СУБЈЕКАТА ИЛИ ПРЕДМЕТА**

**Члан 16**

Ако се једном пријавом тражи регистрација података, промена или брисање регистрованих података за већи број субјеката, односно већи број покретних, односно непокретних ствари, за сваки следећи субјект, односно сваку следећу покретну, односно непокретну ствар, износ накнаде из чл. 11 -15 . ове одлуке се увећава за 230,00 динара, а ако је пријава електронска, за регистре у којима је омогућено електронско подношење, за 210,00 динара, осим за регистрацију уговора о финансирању пољопривредне производње, у случају из члана 13. став 2. ове одлуке.

**РЕГИСТРАЦИЈА ИЛИ БРИСАЊЕ ЗАБЕЛЕЖБЕ**

**Члан 17**

Накнада за регистрацију забележбе износи 2.290,00 динара, а ако је пријава електронска, за регистре у којима је омогућено електронско подношење, 2.090,00 динара.

Накнада за брисање регистроване забележбе износи 1.150,00 динара, а ако је пријава електронска, за регистре у којима је омогућено електронско подношење, 1.040,00 динара.

**БРИСАЊЕ РЕГИСТРОВАНИХ ПОДАТАКА ИЛИ УПИС ПРЕСТАНКА УГОВОРА**

**Члан 18**

Накнада за брисање регистрованих података, односно регистрацију престанка уговора, ако је законом прописано да је овај податак предмет регистрације, износи 1.150,00 динара, а ако је пријава електронска, за регистре у којима је омогућено електронско подношење, 1.040,00 динара.

Ако се пријавом за брисање података о уговору о финансирању пољопривредне производње, односно упис престанка тог уговора истовремено тражи и брисање регистрованог заложног права, као средства обезбеђења повериочевог потраживања из уговора о финансирању пољопривредне производње, плаћа се јединствена накнада у износу од 1.150,00 динара.

**ОБЈАВЉИВАЊЕ ДОКУМЕНАТА**

**Члан 19**

За објављивање скенираног документа који садржи детаљне податке о предмету залоге, предмету уговора о продаји, односно предмету у односу на који је привременом мером суда забрањено отуђење и/или оптерећење (спецификација, и сл.) и обавештења која се објављују у складу са законом којим се уређује заложно право на покретним стварима и правима уписаним у регистар, накнада износи 1.150,00 динара, а за захтев поднет у електронској форми Регистру заложног права на покретним стварима и правима 1.040,00 динара.

**ИЗДАВАЊЕ ИЗВОДА И ПОТВРДА ИЗ РЕГИСТРА**

**Члан 20**

Накнада за издавање извода и потврда из Регистра износи:

1. за издавање извода који садржи све податке о регистрованом заложном праву, уговору о продаји, уговору о финансијском лизингу, уговору о финансирању пољопривредне производње или привременој мери, према стању у тренутку издавања извода, у папирној форми 1.980,00 динара, а у електронској форми 1.770,00 динара;

2 . за издавање потврде да су подаци о конкретном субјекту, покретној или непокретној ствари која је предмет регистрације садржани у регистру, уз навођење броја под којим је тражени податак регистрован и основних података о предмету регистрације, у папирној форми 1.670,00 динара, а у електронској форми 1.560,00 динара;

3 . за издавање потврде о томе да регистар не садржи податке о заложном праву, уговору о продаји, финансијском лизингу, уговору о финансирању пољопривредне производње или привременој мери забране отуђења и оптерећења на одређеној ствари, у папирној форми 1.150,00 динара, а у електронској форми 1.040,00 динара;

4 . за издавање потврде о подацима садржаним у документацији на основу које је извршена регистрација и потврде о раније регистрованим подацима, у папирној форми 1.150,00 динара, а у електронској форми 1.040,00 динара по упису.

Ако се потврда из става 1. тач. 2 . и 3. овог члана, издаје за већи број покретних или непокретних ствари, односно физичких или правних лица, за сваки следећи предмет, односно субјект прописани износ накнаде увећава се за 230,00 динара за потврду у папирној форми, односно 210,00 динара за потврду у електронској форми.

Ако се потврда издаје за већи број субјеката, покретних или непокретних ствари, при чему се истом потврђује да су одређени субјекти, покретне или непокретне ствари садржани у регистру, а неки нису, за издавање потврде плаћа се накнада од 1.670,00 динара за потврду у папирној форми, односно 1.560,00 динара за потврду у електронској форми, уз увећање из става 2. овог члана.

**НЕБЛАГОВРЕМЕНО РЕГИСТРАЦИЈА**

**Члан 21**

Додатна накнада за неблаговремено поднету пријаву износи 3.130,00 динара.

НАКНАДА ЗА УСЛУГЕ ЦЕНТРАЛНЕ ЕВИДЕНЦИЈЕ ОБЈЕДИЊЕНИХ ПРОЦЕДУРА

**ПОДНОШЕЊЕ ЗАХТЕВА И ОБЈАВЉИВАЊЕ ПОДАТАКА И ДОКУМЕНАТА**

**Члан 22**

За подношење захтева и објављивање података и докумената кроз посебан информациони систем Централне евиденције обједињених процедура (у даљем тексту: Централна евиденција обједињених процедура), накнада износи:

1 ) за издавање и измену локацијских услова за класе објеката из категорије "А" и "Б" 1.040,00 динара;

2 ) за издавање и измену локацијских услова за класе објеката из категорије "В" и "Г" 2.090,00 динара;

3 ) за издавање и измену грађевинске дозволе за класе објеката из категорије "А" и "Б" 3.130,00 динара;

4 ) за издавање и измену грађевинске дозволе за класе објеката из категорије "В" и "Г" 5.210,00 динара;

5 ) за издавање и измену решења у складу са чланом 145. Закона о планирању и изградњи 2.090,00 динара;

6 ) за издавање и измену привремене грађевинске дозволе 2.090,00 динара;

7 ) за издавање употребне дозволе за класе објеката из категорије "А" и "Б" 1.040,00 динара;

8 ) за издавање употребне дозволе за класе објеката из категорије "В" и "Г" 2.090,00 динара;

9 ) за пријаву радова, пријаву завршетка израде темеља, пријаву завршетка објекта у конструктивном смислу и друге захтеве којима се покреће поступак у оквиру обједињене процедуре 520,00 динара.

НАКНАДЕ ЗА ДАВАЊЕ РЕГИСТРОВАНИХ ИЛИ ЕВИДЕНТИРАНИХ ПОДАТАКА, ИЗВЕШТАЈА И ПРУЖАЊЕ ДРУГИХ УСЛУГА ПО ЗАХТЕВУ КОРИСНИКА

**Члан 23**

Накнаде за давање регистрованих или евидентираних података у електронској форми који се обрађују по захтеву корисника и достављају на медијуму или преко електронског сервиса (ФТП, електронска пошта и специјализоване софтверске апликације), износе за податке:

1 . из Регистра привредних субјеката, Регистра медија, Регистра стечајних маса, Регистра удружења, Регистра страних удружења, Регистра туризма, Регистра понуђача, Регистра задужбина и фондација, Регистра представништава страних задужбина и фондација, Регистра удружења, друштава и савеза у области спорта, Регистра привредних комора, Регистра представништава страних привредних комора, Регистра здравствених установа, Регистра установа културе и Централне евиденције стварних власника до 40,00 динара по регистрованом субјекту, у зависности од групе података;

2 . из Регистра заложног права на покретним стварима и правима, Регистра финансијског лизинга, Регистра уговора о финансирању пољопривредне производње, Регистра судских забрана и Регистра факторинга 40,00 динара по упису, за извештај који садржи до 50 уписа, односно за сваки наредни упис изнад 50 уписа, износи 10,00 динара по упису;

3 . из Регистра заложног права на покретним стварима и правима, Регистра финансијског лизинга, Регистра уговора о финансирању пољопривредне производње, Регистра судских забрана и Регистра факторинга за издавање стандардизованих извештаја са унапред дефинисаном структуром података 10.430,00 динара по извештају, а за извештаје који садрже податке из појединачних уписа 5,00 динара по упису.

За достављање збирних (статистичких) података садржаних у регистрима из става 1. овог члана и Централној евиденцији обједињених процедура, обрађених по посебном захтеву корисника, накнада се обрачунава према броју података и износи:

1 . од 1 до 10 података, 520,00 динара;

2 . од 11 до 100 података, 50,00 динара по податку;

3 . од 101 до 200 података, 40,00 динара по податку;

4 . од 201 до 300 података, 30,00 динара по податку;

5 . преко 300 података, 20,00 динара по податку.

Накнада из става 2. овог члана увећава се према нивоу обраде из захтева корисника за 20% за сваки следећи ниво, односно атрибут по коме се врши упит у одговарајући регистар, односно базу података.

**Члан 24**

Сврставање регистрованих или евидентираних података из члана 23. ове одлуке у посебне групе података, израда сложених аранжмана од података који потичу из више регистара, евиденција, односно база података, одређивање висине накнада по групама и начин преузимања података утврђује се путем методологије коју доноси управни одбор Агенције.

НАКНАДЕ ЗА ИСПОРУКУ ПОДАТАКА ПУТЕМ АУТОМАТИЗОВАНИХ ЕЛЕКТРОНСКИХ СЕРВИСА

**Члан 25**

Накнаде за испоруку података путем аутоматизованих електронских сервиса (веб сервис или сличне услуге), за податке који се региструју и евидентирају у Регистру привредних субјеката, Регистру удружења, Регистру страних удружења, Регистру задужбина и фондација, Регистру представништава страних задужбина и фондација, Регистру удружења, друштава и савеза у области спорта, Регистру привредних комора, Регистру представништава страних привредних комора, Регистру здравствених установа, Регистру установа културе, Регистру стечајних маса, Регистру медија, Регистру туризма, Регистру понуђача, Регистру заложног права на покретним стварима и правима, Регистру финансијског лизинга, Регистру уговора о финансирању пољопривредне производње, Регистру судских забрана, Регистру факторинга и Централној евиденцији стварних власника:

1 . једнократна накнада за иницијално преузимање регистрованих или евидентираних података у износу од 5 динара по субјекту регистрације односно упису, према броју субјеката регистрације односно уписа;

2 . накнада у износу од 30 динара по субјекту регистрације или евиденције, односно упису, за стално преузимање података о статусним и другим променама, које су биле предмет регистрације или евидентирања у току месеца, независно од броја промена;

3 . месечна накнада у износу од 6.260,00 динара за услуге одржавања и развоја функционалности електронског сервиса.

**Члан 26**

Сврставање регистрованих или евидентираних података из члана 25. ове одлуке у посебне групе и сетове података, одређивање висине накнада по групама, односно сетовима података и начин реализације аутоматизованог преузимања података утврђује се путем методологије коју доноси управни одбор Агенције.

НАКНАДЕ ЗА ОБРАДУ И ЈАВНО ОБЈАВЉИВАЊЕ ФИНАНСИЈСКИХ ИЗВЕШТАЈА И ПРУЖАЊЕ УСЛУГА ИЗ РЕГИСТРА ФИНАНСИЈСКИХ ИЗВЕШТАЈА И РЕГИСТРА ПРУЖАЛАЦА РАЧУНОВОДСТВЕНИХ УСЛУГА

**Члан 27**

Накнада за обраду и јавно објављивање финансијских извештаја износи, и то за:

1 . редовни годишњи финансијски извештај и Статистички извештај великих и средњих правних лица, осим великих и средњих других правних лица која примењују правилник који уређује признавање, вредновање, презентацију и обелодањивање позиција у финансијским извештајима (у даљем тексту: Правилник), предузетника који су разврстани као велика или средња правна лица, свих јавних друштава и правних лица која имају обавезу састављања консолидованих годишњих финансијских извештаја, без обзира на величину, као и за консолидовани годишњи финансијски извештај, 3.650,00 динара;

2 . редовни годишњи финансијски извештај и Статистички извештај великих и средњих других правних лица која примењују Правилник, свих малих правних лица и предузетника разврстаних у ту величину, као и микро правних лица, осим лица из тачке 3. овог става, 1.460,00 динара;

3 . редовни годишњи финансијски извештај и Статистички извештај микро других правних лица која примењују Правилник и предузетника разврстаних у ту величину, 570,00 динара;

4 . ванредни финансијски извештај, 520,00 динара.

Накнада за обраду и јавно објављивање изјаве о неактивности, износи 310,00 динара.

Накнада за обраду и јавно објављивање документације из члана 45. Закона о рачуноводству ("Службени гласник РС", бр. 73/19 и 44/21 - др. закон), коју достављају обвезници ревизије, износи и то за:

1 . документацију уз редовни годишњи финансијски извештај великих и средњих правних лица, јавних друштава без обзира на величину, односно малих и микро правних лица која у складу са прописима састављају годишњи извештај о пословању, као и за документацију уз консолидовани годишњи финансијски извештај, 3.650,00 динара;

2. документацију уз редовни годишњи финансијски извештај малих и микро правних лица, осим лица из тачке 1. овог става, као и предузетника без обзира на величину, 2.610,00 динара.

Ако обвезник ревизије уз документацију достави кориговани редовни, односно кориговани консолидовани годишњи финансијски извештај, поред накнаде из става 3. овог члана, дужан је да плати и накнаду из става 1. тач. 1 . до 3. тог члана.

За обраду и јавно објављивање добровољне ревизије, накнада износи 2.610,00 динара.

За обраду и јавно објављивање консолидованог годишњег финансијског извештаја и документације веће групе правних лица, које доставља изузето поседовано матично правно лице у складу са чланом 32. став 4. тачка 5. Закона о рачуноводству, накнада износи 3.650,00 динара.

За неблаговремено достављени финансијски извештај, изјаву о неактивности, односно документацију накнада из ст. 1 . до 6. овог члана увећава се за 3.130,00 динара.

За обраду и јавно објављивање замене финансијског извештаја у складу са прописима, плаћа се накнада из става 1. овог члана.

Изузетно , за обраду и јавно објављивање замене редовног годишњег финансијског извештаја и прописане документације обвезника ревизије и правних лица и предузетника који су доставили добровољну ревизију, као и за замену консолидованог годишњег финансијског извештаја и прописане документације, поред накнаде из става 1. овог члана, плаћа се и накнада из става 3. тог члана.

Накнада за обраду и јавно објављивање замене Статистичког извештаја и замене документације, у складу са прописима, износи 1.040,00 динара.

**Члан 28**

Накнаде за давање извода из Регистра финансијских извештаја, у форми прописаних делова финансијских извештаја, износе за:

1. финансијске извештаје (без Напомена уз финансијске извештаје) и податке за статистичке и друге потребе за које је дата сагласност за уступање трећим лицима, 1.560,00 динара;

2. редовне годишње финансијске извештаје, односно консолидоване финансијске извештаје са скенираним извештајем ревизора (без Напомена уз финансијске извештаје), 2.090,00 динара;

3. Биланс стања, Биланс успеха, Извештај о осталом резултату, Извештај о токовима готовине, Извештај о променама на капиталу, Напомене уз финансијске извештаје, за Статистички анекс (закључно са финансијским извештајима за 2013. годину), као и за Статистички извештај (почев од финансијских извештаја за 2021. годину) 630,00 динара, по делу финансијског извештаја.

Накнаде за давање података о бонитету, у форми стандардизованих и специјализованих извештаја, као и за пружање других услуга бонитета, износе, и то за:

1 . појединачни показатељ за оцену бонитета, 160,00 динара;

2. показатеље за оцену бонитета (сет) за привредна друштва и задруге, установе и за предузетнике, 2.090,00 динара;

3 . БОН - 1 - Потпуни извештај о показатељима за оцену бонитета, 5.210,00 динара;

4 . БОН - 2 - Извештај о финансијском положају и успешности пословања, 3.130,00 динара;

5 . БОН - 3 - Сажети извештај о бонитету, 4.170,00 динара;

6 . специјализоване извештаје о бонитету, 3.650,00 динара по извештају.

Изузетно , за извештаје који се издају у папирној форми, накнаде из ст. 1 . и 2. овог члана увећавају се за 20%.

За извештаје који су, на захтев корисника да му се издају истог дана (хитан захтев), издати истог дана, накнаде из ст. 1 . до 3. увећавају се за 50%.

**Члан 29**

Накнаде за давање оцена бонитета привредних друштава, у форми скоринга износе:

1 . за једно привредно друштво, 8.870,00 динара;

2 . за више од 10 привредних друштава, 7.090,00 динара по друштву;

3 . за више од 100 привредних друштава, 4.430,00 динара по друштву.

Изузетно , за оцене бонитета које се издају као документ у папирној форми, накнаде из става 1. овог члана увећавају се за 20%.

**Члан 30**

Накнаде за специјалне аранжмане из Регистра финансијских извештаја и Регистра пружалаца рачуноводствених услуга, по посебном захтеву корисника, износе:

1 . за податке из изворних финансијских извештаја и податке из Регистра пружалаца рачуноводствених услуга, према броју података:

(1 ) од 1 до 100 података, 15,00 динара по податку;

(2 ) од 101 до 500 података, 12,00 динара по податку;

(3 ) од 501 до 1.000 података, 9,00 динара по податку;

(4 ) од 1.001 до 10.000 података, 7,00 динара по податку;

(5 ) од 10.001 до 50.000 података, 5,00 динара по податку;

(6 ) од 50.001 до 100.000 података, 4,00 динара по податку;

(7 ) од 100.001 до 300.000 података, 2,00 динара по податку;

(8 ) преко 300.000 података, 1,00 динар по податку;

2 . за збирне податке из финансијских извештаја, према броју података:

(1 ) од 1 до 100 података, 50,00 динара по податку;

(2 ) од 101 до 200 података, 40,00 динара по податку;

(3 ) од 201 до 300 података, 30,00 динара по податку;

(4 ) преко 300 података, 20,00 динара по податку.

3 . за збирне показатеље кредитног рејтинга износи 310,00 динара по индикатору.

За давање преписа базе података финансијских извештаја за извештајну годину, који су објављени као потпуни и рачунски тачни, накнада из става 1. тачка 1. подтачка (8) овог члана умањује се за 40%.

Препис базе података у смислу става 2. овог члана чине најмање подаци из свих редовних годишњих финансијских извештаја привредних друштава, задруга, установа које обављају делатност ради стицања добити и предузетника, а који су исказани у билансу стања и билансу успеха.

Накнада из става 1. тач. 1 . и 2. овог члана увећава се према нивоу обраде из захтева корисника за 20%, за сваки следећи ниво.

Приликом израчунавања накнаде за услуге из става 1. тачка 1. овог члана као посебни подаци рачунају се и подаци на основу којих је утврђен изведени податак који се даје кориснику.

Приликом израчунавања накнаде за услуге из става 1. тачка 2. овог члана као посебни подаци рачунају се сви збирни подаци на основу којих је утврђен изведени збирни податак који се даје кориснику.

Уз податке из става 1. овог члана, дају се, без накнаде, основни подаци за идентификацију правног лица или предузетника (скраћено пословно име, седиште и матични број).

Ако корисник услуга захтева списак са скраћеним пословним именом, седиштем и матичним бројем правног лица, односно предузетника, који се утврђују на основу података из Регистра финансијских извештаја или Регистра пружалаца рачуноводствених услуга, а при томе не захтева податке исказане у финансијским извештајима, накнада за ове податке плаћа се у висини накнаде за један податак из става 1. овог члана.

**Члан 31**

Накнаде за издавање потврда из Регистра финансијских извештаја и Регистра пружалаца рачуноводствених услуга износе:

1. за издавање преписа потврде о јавном објављивању финансијског извештаја односно документације уз тај извештај на захтев обвезника на којег се потврда односи 1.980,00 динара, а у електронској форми 1.770,00 динара;

2 . за издавање потврде да финансијски извештај није достављен или јавно објављен, о величини правног лица у пословној години, о упису у Регистар пружалаца рачуноводствених услуга, односно за давање других информација у писаном облику, а везано за вођење Регистра финансијских извештаја и Регистра пружалаца рачуноводствених услуга 1.150,00 динара по документу, а у електронској форми 1.040,00 динара по документу.

НАКНАДЕ ЗА ОСТАЛЕ УСЛУГЕ КОЈЕ ПРУЖА АГЕНЦИЈА У ВЕЗИ ПОСТУПКА РЕГИСТРАЦИЈЕ И ЕВИДЕНТИРАЊА

**Члан 32**

Накнада за издавање преписа одлука регистратора, копија и других докумената износи:

1. за издавање преписа одлуке регистратора за који није прописана посебна накнада, накнада износи 1.980,00 динара за препис у папирној форми, а за препис у електронској форми 1.770,00 динара;

2 . за издавање копије документа на основу кога је извршена регистрација, по страни документа 30,00 динара;

3 . за издавање других докумената 130,00 динара.

**Члан 33**

За издавање потврде са подацима који су предмет регистрације и/или евиденције у регистрима који се воде у оквиру Агенције, а за које није прописана посебна накнада, накнада износи 1.150,00 динара по упису за потврду у папирној форми, а за потврду у електронској форми 1.040,00 динара по упису.

НАКНАДЕ ЗА УСЛУГЕ КОЈЕ СЕ ПРУЖАЈУ НА РЕГИОНАЛНОМ ПОРТАЛУ ПРИВРЕДНИХ РЕГИСТАРА ЈУГОИСТОЧНЕ ЕВРОПЕ - БИФИДЕКС

**Члан 34**

Агенција заједно са привредним регистрима потписницима Споразума о успостављању и управљању Регионалним порталом привредних регистара Југоисточне Европе (у даљем тексту: "Портал Бифидекс") наплаћује претплате за услуге/извештаје Портала Бифидекс, које се пружају путем електронске мреже.

**Члан 35**

Висина заједничке претплате за услуге/извештаје, коју Агенција остварује преко Портала Бифидекс, сврставање регистрованих или евидентираних података у посебне услуге/извештаје које се пружају на Порталу Бифидекс, садржина пакета услуга, одређивање висине накнада по пакетима услуга, начин преузимања података, као и модел сразмерне расподеле прихода по регистрима учесницима, другим изворима података и партнерима Портала Бифидекс, утврђује се путем методологије коју доноси управни одбор Агенције.

**Члан 36**

Накнада Агенције за пружене услуге преко Портала Бифидекс уплаћује се на девизни рачун Агенције отворен за те намене код Народне банке Србије.

Динарска противвредност накнада наплаћених у еврима преноси се на подрачун сопствених прихода Агенције, отворен код Министарства финансија - Управа за трезор.

НАЧИН ПЛАЋАЊА ТАКСИ

**Члан 37**

Накнаде за поступање по захтеву корисника, односно пријави, прописане овом одлуком, уплаћују се на одговарајући евиденциони рачун прихода Агенције, а доказ о уплати по сваком захтеву, односно пријави, доставља се истовремено са подношењем захтева Агенцији, пре извршења услуге.

Обавеза плаћања накнаде из става 1. овог члана настаје даном подношења пријаве, односно даном подношења захтева за извршење друге услуге.

Изузетно, накнада за регистрацију података на основу одлуке, односно акта који је доставио суд, јавни извршитељ, порески, односно други државни орган ради регистрације, може се наплатити накнадно, из средстава предујмљених на име трошкова поступка у ком су та одлука, односно акт донети или по његовом окончању, у складу са одлуком којом је о накнади трошкова регистрације одлучено заједно са осталим трошковима насталим у поступку пред судом, јавним извршитељем, пореским или другим државним органом, преносом средстава накнаде за поступак регистрације на рачун Агенције.

Рачуни за уплату накнада - евиденциони рачуни прихода Агенције, са софтвером за генерисање обавезујућег позива на број одобрења за уплату накнада, објављују се на интернет страници Агенције.

Подносилац захтева уз пријаву доставља један од следећих доказа о уплати:

1 . Први примерак Налога за уплату издат од стране пружаоца платних услуга, који садржи:

(1 ) све обавезне елементе о извршеној уплати накнаде (назив платиоца, назив примаоца плаћања, број рачуна за уплату накнаде Агенцији, износ накнаде, сврху уплате, шифру плаћања, потпис односно сагласност платиоца и датум извршења);

(2 ) обавезан јединствени позив на број одобрења за сваку уплату, генерисан од стране Агенције, по моделу 97,

2 . Налог за пренос издат од стране пружаоца платних услуга, који садржи:

(1 ) све обавезне елементе о извршеном преносу средстава (назив платиоца, назив примаоца плаћања, број текућег рачуна платиоца, број рачуна за уплату накнаде Агенције, износ накнаде, сврху уплате, шифру плаћања, потпис односно сагласност платиоца и датум извршења);

(2 ) обавезан јединствени позив на број одобрења за сваку уплату, генерисан од стране Агенције, по моделу 97;

(3 ) клаузулу да је уплата накнаде реализована и датум када је реализована,

3 . Извод пословног рачуна платиоца, који садржи:

(1 ) све обавезне елементе извода банкарског рачуна (назив платиоца, број рачуна платиоца и примаоца, број извода, датум извода, датум уплате накнаде, износ уплаћене накнаде, сврху уплате, и укупан промет рачуна);

(2 ) обавезан јединствени позив на број одобрења за сваку уплату, генерисан од стране Агенције по моделу 97,

4 . Потврду о извршеној уплати накнаде издату од стране пружаоца платних услуга која садржи:

(1 ) све обавезне елементе о извршеној уплати накнаде (да је налог за уплату накнаде односно налог за пренос средстава реализован, датум извршења налога, износ накнаде, број рачуна за уплату накнаде Агенцији, сврху уплате, назив платиоца, назив примаоца);

(2 ) обавезни јединствени позив на број одобрења за сваку уплату по моделу 97 генерисан од стране Агенције.

Агенција испоставља обрачун накнаде за давање регистрованих података, извештаја и пружање других услуга из чл. 23 , 25, 28 до 31. ове одлуке.

Када је за издате податке, извештаје или друге пружене услуге Агенције обвезник плаћања накнаде правно лице, односно предузетник који континуирано преузима податке од Агенције, начин плаћања накнаде и други услови везани за преузимање и коришћење података могу се уредити уговором закљученим између Агенције и правног лица, односно предузетника.

У случају кад се накнада за регистрацију података утврђује према вредности израженој у страној валути, односно када се накнада прописана овом одлуком у складу са законом, плаћа у страној валути, обрачун накнаде врши се применом средњег курса Народне банке Србије, на дан подношења пријаве, односно на дан издавања обавештења за уплату накнаде у страној валути.

Агенција врши наплату накнаде и путем платних картица или других облика електронског плаћања при подношењу пријава електронским путем, при чему доказ о уплати накнаде представља електронски запис о извршеној уплати.

У сврху наплате накнаде путем платних картица, Агенција може отворити рачун за плаћање у пословној банци.

Средства са платног рачуна отвореног код пословне банке дневно се преусмеравају у корист евиденционог рачуна прихода Агенције отвореног код Министарства финансија - Управе за трезор.

Лице које је платило накнаду: коју није било дужно да плати, за коју није поднело захтев за поступање или је платило у износу већем од прописане, као и лице које је платило накнаду за услугу Агенције, а та услуга није извршена, има право на повраћај накнаде.

Захтев за повраћај накнаде подноси се регистру односно другом организационом делу надлежном за решавање по поднетом захтеву.

Ако подносилац пријаве, односно уплатилац више или погрешно уплаћених средстава, није поднео захтев за повраћај, регистар надлежан за поступање по пријави или захтеву, односно други организациони део Агенције, иницираће повраћај средстава, уколико располаже свим потребним подацима (назив и број рачуна уплатиоца, утврђени износ и основ за повраћај) на рачун уплатиоца, са којег је уплата извршена, односно на рачун који се води у Јединственом регистру рачуна ако је уплатилац, односно правни следбеник уплатиоца правно лице или предузетник.

Повраћај средстава ближе се уређује општим актом, који доноси управни одбор и који се објављује на интернет страни Агенције.

Подаци о више или погрешно уплаћеним средствима евидентирају се, прате и објављују на интернет страни Агенције, која се редовно ажурира.

Објављивањем података из претходног става на интернет страни Агенције, сматра се да је извршено обавештавање корисника о више или погрешно уплаћеним средствима.

Повраћај неискоришћених средстава одобрава директор Агенције.

На више и погрешно уплаћена средства која нису враћена јер није поднет захтев за повраћај, односно за која се не могу утврдити сви подаци потребни за извршење повраћаја, примењују се одредбе закона којима се регулише застарелост потраживања.

**Члан 38**

Државним органима и организацијама, органима аутономних покрајина и јединицама локалне самоуправе, Агенција, у складу са законом, уступа податке и документа без накнаде, на основу писаног и образложеног захтева, у случајевима када су им ти подаци потребни за обављање послова из њихове надлежности.

КОРИШЋЕЊЕ ПОДАТАКА АГЕНЦИЈЕ

**Члан 39**

Подаци добијени од Агенције сматрају се изворним подацима.

Добијене податке из става 1. овог члана корисник података може користити за сопствене потребе и не може их даље умножавати и дистрибуирати у комерцијалне сврхе, као такве.

Ако се изворни подаци користе за израду сопственог производа, корисник података је дужан да Агенцију означи као извор података.

ПРЕЛАЗНЕ И ЗАВРШНЕ ОДРЕДБЕ

**Члан 40**

Даном ступања на снагу ове одлуке престаје да важи Одлука о накнадама за послове регистрације и друге услуге које пружа Агенција за привредне регистре ("Службени гласник РС", бр. 119/13, 138/14, 45/15, 106/15, 32/16, 60/16, 75/18, 73/19, 15/20, 91/20, 11/21, 66/21 и 129/21).

**Члан 41**

Ова одлука, по добијању сагласности Владе, објављује се у "Службеном гласнику Републике Србије" и ступа на снагу осмог дана од дана објављивања, а примењује се од 1. јануара 2023. године, осим одредаба чланова које се односе на установе културе које се примењују од 18. новембра 2022. године.